ગાંધીનગર, 26 મે: આજે એ ઐતિહાસિક દિવસ આવી ગયો છે જેની રાહ ઘણા દિવસોથી જોવાઇ રહી હતી. આજે સાંજે 6 વાગ્યે જ્યારે ગુજરાતના પૂર્વ અને લોકપ્રિય મુખ્યમંત્રી નરેન્દ્ર મોદી જ્યારે દેશના વડાપ્રધાન તરીકે શપથ લેશે, ત્યારે એ વાત ચોક્કસ છે કે ગુજ્જુ ભાઇ-બહેનોની છાતી ગજ-ગજ ફૂલશે. દેશનો મોટાભાગનો યુવા વર્ગ હાલમાં મોદીની પડખે છે. માત્ર ગુજરાતીઓ જ નહીં પરંતુ દેશના તમામ લોકો નરેન્દ્ર મોદીને વડાપ્રધાન તરીકે કાર્ય કરતા જોવા માગે છે, તેમણે સાંભળેલા મોદીના ગુજરાત વિકાસ મોડલને દેશભરમાં અમલ થતુ જોવા માગે છે, ગુજરાત સહિત આખા દેશને મોદી પાસે ખૂબ જ બધી આશાઓ છે.